|  |  |
| --- | --- |
| **Tema** | **Žydų antkapių simboliai** |
| **Veiklos tipas** | Integruotų praktinių veiklų panaudojimo pamokose pristatymas |
| **Pamokos vieta** | Ugdymo įstaiga, žydų kapinės ir kt. vietos |
| **Klasė** | 8, 9, 10 klasės |
| **Mokinių skaičius** |  |
| **Pamokos tikslas** | **Išsiaiškinti žydų antkapių simbolius ir jų reikšmes** |
| **Uždaviniai** | 1. Atpažinti esančius simbolius 2. Paaiškinti jų reikšmes 3. Rasti simbolių vietą antkapyje 4. Apibūdinti simbolių eiliškumą antkapyje |
| **Kompetencijos** | 1. **SOCIALINĖ, EMOCINĖ IR SVEIKOS GYVENSENOS KOMPETENCIJA –** asmens savimonė ir savitvarda, socialinis sąmoningumas, tarpusavio santykių kūrimo gebėjimai, atsakingas sprendimų priėmimas ir asmens rūpinimasis fizine ir psichine sveikata   **Sandas: s**avimonė ir savitvardos įgūdžiai  **Raiška: a**tpažįsta asmenines savybes ir išorinę pagalbą |
|  | 1. **Kultūrinė kompetencija –** tai kultūrinė savimonė, grįsta žiniomis, aktyvia kultūrine raiška ir kultūriniu sąmoningumu   **Sandas:** kultūrinis išprusimas: žino pačius bendriausius, su kultūra susijusius dalykus, orientuojasi kultūrinėje erdvėje, atpažįsta Lietuvos etninės kultūros objektus, žino savo tautos, šalies, Europos ir pasaulio kultūros tradicijas, pažįsta paveldą, dabarties kultūrinius reiškinius, supranta šiuolaikinės Lietuvos kultūros tendencijas  **Raiška:** atpažįsta ir aptaria kultūrinius ženklus, simbolius |
|  | 1. **Kūrybiškumo kompetencija –** tai sau ir kitiems reikšmingų kūrybinių idėjų, produktų, problemų sprendimų tyrinėjimas, generavimas, kūrimas, vertinimas išlaikant darnų santykį su savimi ir aplinka   **Sandas:** tyrinėjimas: identifikuoja problemas ir kūrybines galimybes, renka, sieja ir kritiškai vertina kūrybai reikalingą informaciją; dalinasi žiniomis, idėjomis, patirtimi  **Raiška:** identifikuoja problemas ir įvardina kūrybines galimybes, atsižvelgia į skirtingas perspektyvas |
| **Siekiami rezultatai** | Moka paaiškinti simbolių reikšmes, schematiškai sudėlioja simbolių eiliškumą antkapyje |
| **Pasiruošimas pamokai, priemonės** | Dalinamoji medžiaga: žydų antkapių nuotraukos, simbolių paruoštukai, planšetės (kompiuteriai, telefonai), popieriaus lapai, pieštukai |
| **Pamokos planas:**  **Pamokos dalys** | **Turinys** |
| **Įvadas** | Primename apie žydų tautos išgyventą tragediją holokausto metu (kadangi tai ne pirmoji pamoka apie žydų tautos gyvenimo istorinius aspektus, tiesiog primename ir aptariame pagrindinius istorinius įvykius). Trumpai aptariame tarptautinį kontekstą, pateikiame pavyzdžių.  Supažindiname su žydų laidojimo papročiais.  Išdaliname antkapių ir simbolių nuotraukas. |
| **Pagrindinė dalis.**  **Veikla: praktinės užduotys.** | **Eiga:**   1. Išdaliname žydų antkapių ir simbolių nuotraukas. 2. Kalbame apie antkpyje esančius užrašus;aptariame, kokia kalba parašyta, kaip išsidėsčiusi informacija, kas būtinai turi būti užrašyta antkapyje. 3. Individualus darbas: mokiniai ieško informacijos internete apie simbolių reikšmes. 4. Mokiniai skirstomi (susiskirsto) į grupes po 2-3 žmones ir dalijasi savo surinkta informacija. 5. Grupės pristato savo surinktą informaciją.   **Pastaba:** kiekvienos grupės kalbėtojas tik papildo ankstesnės grupės pateiktą informaciją. Taupant pamokos laiką, jau turimos informacijos nekartoja. |
| **Apibendrinimas** | Kartu su mokiniais apibendriname įgytas žinias. |
| **Refleksija** | Mokiniai kartu aptaria išgirstą informaciją, įvertina kalbėtojų kalbos taisyklingumą, raišką. |
| **Vertinimas** | Formuojamasis, kaupiamasis. Pastebimi ir paskatinami aktyviai dalyvavę mokiniai, padrąsinami mažiau aktyvūs. |
| **Namų darbas** | Lyginamoji analizė:   1. Katalikybės ir judaizmo simbolių antkapiuose palyginimas. 2. Nupiešti (grafiškai) antkapius. |
| **Veiklos plėtojimas** | Veiklos plėtojimas numatomas pagal tai, kaip vyko integruota veikla per šią pamoką. Jeigu reikia ir galite, skirkite dar vieną pamoką šiai arba labai artimai temai. |